[{"text_idx": "#000000", "text": "Komitatanoj maltrankvilaj pro la maldungoj"}, {"text_idx": "#000001", "text": "Ans Bakker-ten Hagen, komitatano C de UEA, alvokis la estraron \u201chaltigi c\u0302iun pas\u0302on, kiu kondukas al s\u0302ang\u0302oj en la laborhoroj de la stabo en la Centra Oficejo\u201d kaj petis siajn komitatajn kolegojn pri subteno. Dum 24 horoj la alvokon ripetis kvar pliaj komitatanoj."}, {"text_idx": "#000002", "text": "S\u0302i argumentas, ke la fina respondeco estas c\u0302e la komitato kaj tiuj \u201cdrastaj arang\u0302oj\u201d bezonas g\u0302ian aprobon. Oni ne endang\u0302erigu la strukturon de la asocio kaj la administradon. Bakker-ten Hagen substrekis, ke s\u0302i ne volas bloki reformojn, sed ili postulas unue bonan pripenson pri la konsekvencoj:"}, {"text_idx": "#000004", "text": "S\u0302i prezentis rug\u0302litere alvokon kaj petis ke la aliaj, kiuj konsentas kun g\u0302ia enhavo, kopiu g\u0302in kaj afis\u0302u en la komitata diskutlisto kun propra subskribo:"}, {"text_idx": "#000006", "text": "Anstatau\u0306 tio la Estraro prezentu al la Komitato planon por la estonto de UEA kun diversaj hipotezoj kaj la financaj konsekvencoj. Inter tiuj estu prezento de (malpli da) dungitoj en la C.O. kun malpli da laborhoroj kun klara bildo kiuj laboroj ne plu estos farataj."}, {"text_idx": "#000007", "text": "Tiu plano atingu la Komitaton kun la Invito al kaj la Tagordo por la Komitatkunsido en Lahti. (Komitata Regularo, paragrafo 4.5.) Necesas gardi tiun tempolimon por ke la Komitatanoj A havu okazon interkonsilig\u0302i kun siaj Landaj Asocioj."}, {"text_idx": "#000008", "text": "En la unuaj 24 horoj post tiu alvoko, kopiis g\u0302in kaj subskribis kvar pliaj komitatanoj, inter kiuj eksaj g\u0302enerala direktoro kaj g\u0302enerala sekretario de la asocio: Edvige Ackermann, Ileana Schr\u00f8der, Osmo Buller kaj Barbara Pietrzak. Tre rapide respondis Mark Fettes, la nuna prezidanto de UEA:"}, {"text_idx": "#000010", "text": "Je tiu mesag\u0302o reagis Brian Moon, kiu ankorau\u0306 ne subskribis la alvokon de Ans Bakker-ten Hagen, sed alig\u0302is al la maltrankvilaj voc\u0302oj:"}, {"text_idx": "#000011", "text": "\u2013 Mi g\u0302is nun ne alig\u0302is al la alvoko de Ans, sed s\u0302ia iniciato enhavas ion esence pravan. Oni povas miri, ke la \u201csola lau\u0306statuta kaj lau\u0306leg\u0302a vojo\u201d baze signifas meti la c\u0302aron antau\u0306 la bovojn. Kiel oni povas bonorde redukti la laborhorojn en Centra Oficejo, do redukti la salajrokostojn, sen antau\u0306e difini, kiuj estas la prioritataj laboroj? Kaj necesas ankau\u0306 pripensi, kiuj laboroj estas nepre farendaj en Centra Oficejo anstatau\u0306 aliloke. Kaj rigardi al la labormetodoj. Maljam post tio eblas senchave plani la pluan funkciadon per reduktitaj laborhoroj."}, {"text_idx": "#000013", "text": "\u2013 Ni raportas al la komitato, kiom ni povas. Ni dau\u0306re faros tiel. G\u0302i jam devas doni la g\u0302eneralan gvidon por tiuj pli konkretaj kaj detalaj decidoj. En la fino la respondeco pri tiuj decidoj devas kus\u0302i c\u0302e mi \u2013 skribis en la komitata diskutlisto Mark Fettes, provante tiel fermi la ondon de maltrankvilaj voc\u0302oj."}, {"text_idx": "#000016", "text": "LF: Eble venis la momento, ke LF rekte intervjuu oficisto(j)n de la CO kaj, memevidente, publikigu la intervjuojn."}, {"text_idx": "#000017", "text": "Oficistoj de la CO: eble venis la momento paroli klare kaj malferme pri c\u0302io, sen timo pri konsekvencoj. C\u0302u konsekvencoj povus esti ankorau\u0306 pli malbonaj ol la nunaj, kiam la c\u0302efa zorgo de estraro, prezidanto kaj g\u0302enerala direktoro estas detrui UEA (tute au\u0306 kiom eble plej) en la lastaj monatoj de SESJARA mandato?"}, {"text_idx": "#000018", "text": "Baldau\u0306 okazos en la CO Malferma Tago. Se la tendenco dau\u0306ras, probable la lasta. En c\u0302i tiu jubilea MT ankau\u0306 membroj de la estraro promesis c\u0302eesti. Tiuj, kiuj povas, iru la 20an de aprilo al la CO ec\u0302 se nur por pridemandi la estraron pri g\u0302iaj planoj pri la CO kaj la asocio entute kaj postuli prezenton de bug\u0302eto por la periodo ekde kiam aplikig\u0302us la nova sistemo. La ceteron de la tago oni povus pasigi en iu apuda kafejo. Se enkalkuli la pas\u0302ojn faritajn de la g\u0302enerala direktoro kaj la estraro malantau\u0306 la dorso de la dungitoj, tiuj c\u0302i probable farig\u0302is paranojaj kaj ne volonte akceptus intervjuig\u0302i."}, {"text_idx": "#000020", "text": "Memevidente mi ne havas magian solvon (nek tio estas mia tasko), sed mi jam delonge (longe antau\u0306 la neatendita ultimato) estus sidig\u0302inta kun la oficistoj kaj dirinta al ili \"Ni havas problemon: pensu kun mi. Kiel ni povas solvi g\u0302in?\" anstatau\u0306 subite stari antau\u0306 ili kaj diri \"Ni havas problemon: MI solvos g\u0302in maldungante vin kaj duonigante vin kaj trionigante vin\". La vivo instruis al mi, ke foje la laborantoj, ne la c\u0302efoj, havas brilajn ideojn."}, {"text_idx": "#000021", "text": "Lau\u0306 mia kompreno, c\u0302iujare la estraro kunvenas en la CO. C\u0302u tiam ne okazas inters\u0302ang\u0302o de opinioj/ideoj inter la estraranoj kaj la dungitoj? Cetere, c\u0302u tiuj multekostaj kunvenoj vere necesas? Kiom ili kostas al UEA? La komitato, anstatau\u0306 jesi grege la proponojn de la estraro, devus j\u0302eti al g\u0302i pli da demandoj."}, {"text_idx": "#000023", "text": "Lau GK, la estraro jam parolis kun la oficistoj, chu ili ne jam liveris ideojn, kaj se jes: chu la ideoj estis realigitaj.\n\u201cRigardante nian malfacilan financan situacion, kaj konsultinte niajn oficistojn, ni venis al la konkludo ke necesas fres\u0302a komenco,\u201d klarigas d-ro Mark Fettes, la Prezidanto de UEA.\""}, {"text_idx": "#000024", "text": "Se oni legas atente, oni komprenas ke tiuj \"konsultoj\" rilatis al la anstatau\u0306igo de unu nekompetenta g\u0302enerala direktoro per alia same nekompetenta, kiu ec\u0302 ne laboras en la CO."}, {"text_idx": "#000032", "text": "Alig\u0302i al 400 aliaj abonantoj"}]